Jungtinės Karalystės lietuvių jaunimo sąjunga

Jungtinės Karalystės lietuvių jaunimo sąjunga (JKLJS) – 1958 m. vasario 1 d. įkurta, Jungtinėje Karalystėje gyvenantį lietuvių ir lietuvių kilmės jaunimą vienijanti jaunimo organizacija . JKLJS yra Pasaulio lietuvių jaunimo sąjungos (PLJS) dalis, bendradarbiauja su Jungtinės Karalystės lietuvių bendruomene ir kitomis lietuvių organizacijomis Jungtinėje Karalystėje. 

Savo veiklą JKLJS koncentruoja į JK gyvenančių jaunų LR piliečių teisių užtikrinimą po Brexit, taip pat į tautiečių dalyvavimo Lietuvos gyvenime skatinimą. Kiekvienais metais JKLJS inicijuoja renginius ir projektus, skatinančius lietuvių jaunimo veiklą, padedančius jaunimui ne tik išlaikyti lietuviškumą, neatitolti nuo Lietuvos politinio, kultūrinio, ekonominio gyvenimo, bet ir integruotis į JK visuomenę.

JKLJS renginių pavyzdžiai: 

 JK lietuvių jaunųjų mokslininkų konferencija Edinburge, kuria JKLJS skatina JK lietuvių, besimokančių doktorantūros ar po doktorantūros studijose, bendravimą ir bendradarbiavimą, prisidėjimą prie mokslo populiarinimo ir sklaidos, bei ryšių su Lietuva stiprinimo;
 Jaunųjų lietuvių menininkų paroda „Madagaskaras“, kuri eksponuojama LR ambasadoje JK; 
 JKLJS „JK lietuvių jaunimo projektų konkursas“, skirtas skatinti JK lietuvių jaunimo tarpusavio bendradarbiavimą ir didinti JK lietuvių jaunimo grupių bei organizacijų kompetencijas;
 JKLJS „karjeros galimybių Lietuvoje mugė“, skirta lietuvių studentams JK;
 JKLJS ,,Popietinės arbatos klubo” susitikimai, kuriuose užsienio lietuviams aktualiomis temomis kalbinami žymūs tautiečiai;
 Anksčiau JKLJS iniciavo tokius projektus kaip ,,Pažink kandidatą”, kuriuose per tinklalaidės rubriką ,,Pokalbiai iš salos“ buvo skatinamas tautiečių pilietiškumas ir susidomėjimas LR Seimo rinkimais. JKLJS taip pat yra sukūrusi internetinį žemėlapį ,,Neregėta Karalystė“, kuriame tautiečiai kviečiami žymėti ir ieškoti informacijos apie rekomenduojamas aplankyti JK vietas.

Valdybos pirmininkai 
 Eglė Adomaitytė – 2024 m.
 Goda Katkutė – 2023 m.
 Kleopas Matas Kvizikevičius – 2022 m.
 Edvinas Volkovas – 2021 m.
 Kasparas Steponavičius – 2020 m.
Ieva Steponavičiūtė – 2019 m.
Marija Antanavičiūtė – 2018 m.
 Vladas Oleinikovas – 2017 m.
 Laura Hanning Scarborough – 2016 m.
Rūta Remutytė – 2015 m.
Darius Tamauskas – 2014 m.
 Vytautas Jackevičius – 2013 m.

Nuorodos 
 Oficiali JKLJS Facebook paskyra
 Oficiali JKLJS Instagram paskyra
 Oficialus JKLJS internetinis puslapis
 Visuotinė lietuvių enciklopedija

Šaltiniai 
Užsienio lietuvių jaunimo organizacijos
Jungtinės Karalystės lietuvių bendruomenė